Լյուսի Հոբս Թեյլոր

Լյուսի Հոբս Թեյլոր (անգլ.՝ Lucy Hobbs Taylor, մարտի 14, 1833(1833-03-14), Constable, Ֆրանկլին շրջան, Նյու Յորք, ԱՄՆ - հոկտեմբերի 3, 1910(1910-10-03), Լոուրենս, Կանզաս, ԱՄՆ), ԱՄՆ-ում առաջին կինը, որն ստացել է ատամնաբույժի կրթություն (1866 թվականին ավարտել է Օհայո նահանգի ատամնաբուժական քոլեջը)։


== Վաղ տարիներ ==
Լյուսի Հոբսը ծնվել է 1833 թվականի մարտի 14-ին Նյու Յորք նահանգի Կոնստեբլ քաղաքում։ Իր գործունեության սկզբում նա եղել է Միչիգան նահանգի դպրոցներից մեկի ուսուցչուհի, որը տևել է գրեթե տասը տարի։ 1859 թվականին նա տեղափոխվել է Ցինցինատի` մտադիր լինելով դառնալ ատամնաբույժ։ Նրան հրաժարվել են ընդունել Ատամնաբուժական ինստիտուտ, որից հետո նա որոշում է կայացրել կրթություն ստանալ մասնավոր ձևով՝ ուսանելով Օհայո նահանգի ատամնաբուժական վիրաբուժության քոլեջի պրոֆեսորների մոտ։


== Բժշկական գործունեություն ==
Ատամնաբուժական դասընթաց անցնելուց հետո 1861 թվականին Լյուսի Հոբսը սկսել է մասնավոր ատամնաբուժական գործունեություն Ցինցինատիում։ Կարճ ժամանակ անց տեղափոխվել է Բելվյու քաղաք, ապա Մաքգրեգոր (Այովա նահանգ), որտեղ մնացել է երեք տարի։
1865 թվականին վերջիվերջո ստացել է մասնագետի կոչում և թույլտվություն՝ ընդունվելու Այովա նահանգի ատամնաբուժական միավորում։ Այդ տարվա նոյեմբերին նա ընդունվել է Ատամնաբուժական վիրաբուժության քոլեջ, որը 1866 թվականին ավարտելուց հետո ստացել է դոկտորի կոչում ատամնաբուժության ոլորտում՝ դառնալով ԱՄՆ-ում առաջին կինը, որին հաջողվել է դա անել։ Հետագայում նա գրել է.

Մարդիկ ապշել էին, երբ իմացան, որ աղջիկը պատրաստ է մոռանալ իր կանացիությունը, որպեսզի ատամնաբուժություն սովորի։
Դրանից հետո Լյուսի Հոբսը տեղափոխվել է Չիկագո։ Այդտեղ նա հանդիպել է Ջեյմս Մ. Թեյլորի հետ, որի հետ 1867 թվականի ապրիլին ամուսնացել է։ Նա համոզել է ամուսնուն համատեղ ատամնաբուժարան բացել։ Զույգը տեղափոխվել է Կանզաս նահանգի Լոուրենս քաղաք, որտեղ նրանք համատեղ գործունեություն են ծավալել մինչև 1886 թվականը։ Այդ տարի Ջեյմս Թեյլորը մահացել է։
Ամուսնու մահից հետո Լյուսի Թեյլորը հրաժարվել է ատամնաբուժական գործից և դարձել է քաղաքական ակտիվիստ։ Նա հանդես է եկել կանանց իրավունքների պաշտպանության դիրքերից՝ հասարակական գործիչ մնալով մինչև կյանքի վերջը՝ 1910 թվականի հոկտեմբերի 3-ը։


== Ավանդ ==
1900 թվականից Լյուսիի օրինակին հետևել են մոտ 1000 կանայք, որոնք ստացել են ատամնաբուժական կրթություն, ինչը որոշ չափով նաև նրա նվաճումն է։
1983 թվականից Ամերիկայի կին ատամնաբույժների միավորումը հանձնում է Լյուսի Հոբս Թեյլորի անվան մրցանակ, որն ամեն տարի տրվում է որպես նշան կին ատամնաբույժների մասնագիտական վարպետության և ատամնաբուժության մեջ կանանց առաջընթացի գործին ծառայելուն։


== Ծանոթագրություններ ==


== Արտաքին հղումներ ==
Matlak, A. Surfing for history: an annotated bibliography of select websites/pages on the history of dentistry(անգլ.) // Journal of the History of Dentistry : journal. — 2007. — Т. 55. — № 1. — С. 26—9. — PMID 17564149.
Women's role in dentistry celebrated (und) // Dentistry Today. — 2000. — Т. 19. — № 5. — С. 32, 40—1. — PMID 12524757.
Giangrego, E. Looking back. Lucy Hobbs Taylor (und) // CDS Review. — 2002. — С. 42. — PMID 11957833.
Dees, L A. Before we were created equally: the story of Lucy Hobbs Taylor, DDS(անգլ.) // Journal of the History of Dentistry : journal. — 2001. — Т. 49. — № 3. — С. 105—110. — PMID 11813374.
Albert, S B. It takes determination to be a dentist (und) // The New York State Dental Journal. — 1999. — Т. 65. — № 1. — С. 3—5. — PMID 10079697.
Hine, M K. A look at women's contributions to dentistry (und) // Journal of the Indiana Dental Association. — 1993. — Т. 72. — № 6. — С. 36—8. — PMID 8040726.
Lucy paved the way (und) // The New York State Dental Journal. — 1993. — Т. 59. — № 8. — С. 72. — PMID 8247450.
Davis, S. Lucy Hobbs Taylor: the mixed blessing of being the first(անգլ.) // Journal of the American Dental Association : journal. — 1988. — Т. 117. — № 3. — С. 443. — PMID 3053854.
Hewitt, D L. Dentistry's first lady: Lucy Hobbs Taylor (und) // The Ohio Dental Journal. — 1988. — Т. 62. — № 4. — С. 28—31. — PMID 3062517.
Hofer, K. Dr. Lucy Hobbs Taylor, first woman dentist (und) // CAL. — 1981. — Т. 45. — № 4. — С. 13—5, 18. — PMID 7028217.
Walker, J C. Lucy had courage (und) // CAL. — 1976. — Т. 39. — № 10. — С. 29—30. — PMID 795514.
Edwards, R W. The first woman dentist Lucy Hobbs Taylor, D.D.S. (1833-1910)(անգլ.) // Bulletin of the History of Medicine : journal. — 1951. — Т. 25. — № 3. — С. 277—283. — PMID 14848611.
Find-A-Grave entry